Ego Alaidis, duchissa Burgundię, notum facio universis presentes litteras inspecturis quod dominus Henricus de Salive, miles, in presentia mea constitutus, recognovit se tradidisse et concessisse abbati et conventui Fonteneti, ad opus pecorum suorum omnium, pasturam et pastum ad opus porcorum cujusdam nemoris sui, quod vocatur Quartiers, habendum et tenendum donec XX libr. Stephan. monetę, quibus eis tenetur, dicto abbati integre reddiderit et quiete. Ego vero ad petitionem dicti militis dictos abbatem et conventum indempnes conservare teneor, si quis eos super hoc voluerit molestare. In cujus rei testimonium, presentes litteras sigillo meo firmavi. Actum anno Gratię M°CC°XVIII° mense octobris.